b'\n_START_ARTICLE_\nHammaskivi\n_START_PARAGRAPH_\nHammaskivi (calculus dentalis, odontoliitti) on hammassairaus, jossa suun bakteereista ja kalkkisuoloista muodostuu kerrostumaa hampaan pinnalle. _NEWLINE_Plakki eli bakteerimassa kovettuu hammaskiveksi syljen ja bakteerien aineenvaihdunnan vaikutuksesta. Hammaskive\xc3\xa4 muodostuu ensin hampaiden vapaille pinnoille ienrajaan, johon my\xc3\xb6s plakki tavallisesti kertyy. Hammaskivi aiheuttaa ikeniss\xc3\xa4 gingiviitin eli ientulehduksen, joka ilmenee ikenien verenvuotona hampaita harjatessa. Hammaskive\xc3\xa4 poistetaan ultra\xc3\xa4\xc3\xa4nen ja raaputtamisen avulla._NEWLINE_Joskus voidaan k\xc3\xa4ytt\xc3\xa4\xc3\xa4 termej\xc3\xa4 supragingivaalinen ja subgingivaalinen hammaskivi. Ensimm\xc3\xa4inen viittaa ikenenp\xc3\xa4\xc3\xa4lliseen hammaskiveen ja j\xc3\xa4lkimm\xc3\xa4inen ikenenalaiseen hammaskiveen.'